CELEX: 62021TN0782
Language: sl
Date: 2021-12-18 00:00:00
Title: Zadeva T-782/21: Tožba, vložena 18. decembra 2021 – EAA/Komisija

14.2.2022   
            
            
               SL
            
            
               Uradni list Evropske unije
            
            
               C 73/54
            
         
      Tožba, vložena 18. decembra 2021 – EAA/Komisija
      (Zadeva T-782/21)
      (2022/C 73/69)
      Jezik postopka: angleščina
      
         Stranki
      
      
         Tožeča stranka: European Aluminium Association (EAA) (Bruselj, Belgija) (zastopnika: B. O’Connor in M. Hommé, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sprejme ukrep organizacijskega vodstva glede dveh vidikov zadeve;
               
            
                  —
               
               
                  Izvedbeni sklep (EU) 2021/1788 (1), s katerimi Komisija zadrži učinke Izvedbene uredbe (EU) 2021/1784 (2), razglasi za ničen;
               
            
                  —
               
               
                  Evropski komisiji naloži plačilo stroškov tožeče stranke, nastale s tožbo.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: Komisija je kršila Uredbo 2016/1036 (3), in zlasti njen člen 14(4). Komisija zlasti ni preučila škode, ko je določeno v členu 3(5) Uredbe (EU) 2016/1036, pač pa je preučila zgolj omejeno in zmanjšano število kazalnikov škode. Poleg tega Komisija ni izvedla presoje interesa Unije. Komisija prav tako ni upoštevala politike Unije v zvezi z razogličenjem in si je naložila rok, ki ni bil zakonsko določen. Nazadnje, Komisija je storila napako v zvezi z uporabo pravnega merila glede ponovitve škode.
               
            
                  2.
               
               
                  Drugi tožbeni razlog: Komisija je kršila načeli dolžnega postopanja in dobrega upravljanja. Zlasti je bilo celotno vodenje preiskave o opustitvi s strani Komisije pomanjkljivo in preiskava o opustitvi ni bila pravno in dejansko začeta. Poleg tega je Komisija naložila nepotrebne časovne omejitve, da bi izpolnila nerazumni in nepotrebni rok. Dalje, Komisija je postopala nedosledno s tem, da je upoštevala koncept objave, ki se nanaša na nove preiskave in preiskave v zvezi s pregledom, ne pa roke, ki se nanašajo na te preiskave. Nazadnje, presoja interesa Unije ni bila predložena strankam in te se o njej niso mogle izreči.
               
            
                  3.
               
               
                  Tretji tožbeni razlog: Komisija je kršila člen 296 PDEU s tem, da ni podala ustrezne obrazložitve. Komisija zlasti ni ustrezno obrazložila, zakaj je bilo nujno določiti rok za konec preiskave v zvezi s pregledom istočasno s priotidampinško preiskavo. Poleg tega Komisija ni zadostno obrazložila zakaj je bilo v interesu Unije, da se ukrepi odložijo.
               
            
                  4.
               
               
                  Četrti tožbeni razlog: Komisija je storila očitno napako pri presoji dejstev. Komisija je zlasti storila napako pri presoji spremenjenih tržnih pogojev; pri presoji sposobnosti industrije Unije za oskrbo tržišča; pri presoji podatkov o proizvodnji zunaj EU; in pri presoji ponudbe in povpraševanja.
               
            
                  5.
               
               
                  Peti tožbeni razlog: Komisija je neustrezno uporabila določbo od odlogu. Komisija je zlorabila svoja pooblastila s tem, da je odobrila odlog kot alternativo neuspešnim zahtevam za izključitev proizvodov iz obsega proizvodov.
               
            
         (1)  Izvedbeni sklep Komisije (EU) 2021/1788 z dne 8. oktobra 2021 o opustitvi dokončnih protidampinških dajatev, uvedenih z Izvedbeno uredbo (EU) 2021/1784 na uvoz ploščato valjanih izdelkov iz aluminija s poreklom iz Ljudske republike Kitajske (UL 2021, L 359, str. 105).
      
         (2)  Izvedbena uredba Komisije (EU) 2021/1784 z dne 8. oktobra 2021 o uvedbi dokončne protidampinške dajatve na uvoz ploščato valjanih izdelkov iz aluminija s poreklom iz Ljudske republike Kitajske (UL 2021 L 359, str. 6).
      
         (3)  Uredba (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL 2016, L 176, str. 21).